สวัสดีค่ะหากเราดูดบุหรี่มวนเดียวกันกับผู้มีเชื้อHIV. มีโอกาสติดเชื้อไหมค่ะ.
สวัสดีค่ะ การติดเชื้อ HIV นั้นส่วนใหญ่จะเกิดจากการมีเพศสัมพันธ์ (ทั้งกับเพศเดียวกันและตรงกันข้าม) นอกจากนั้นก็อาจเกิดจาก ทารกในครรภ์ติดเชื้อจากมารดา การใช้เข็มฉีดยาร่วมกันในผู้ติดยาเสพติด การรับเลือดและองค์ประกอบของเลือด แต่ปัจจุบันก็พบได้น้อยมากแล้ว เนื่องจากการตรวจคัดกรองเลือดที่จะบริจาคที่มีประสิทธิภาพ มีส่วนน้อยที่อาจติดเชื้อได้จากการถูกเข็มที่มีเชื้อทิ่มต่ำ การใช้เข็มสักร่วมกัน การโดนเลือดหรือสารคัดหลั่งต่างๆ จากผู้ที่มีเชื้อกระเด็นเข้าตา หรือโดนบาดแผลที่มีตามร่างกายส่วนในน้ำลายของผู้ที่ติดเชื้อ HIV นั้น ถือว่าไม่มีเชื้อพอที่จะทำให้เกิดการติดโรคได้ ดังนั้น การทานอาหารร่วมกับผู้ที่ติดเชื้อ HIV ใช้จานชามช้อนส้อมเดียวกัน รวมถึงการดูดบุหรี่ร่วมกัน ไม่ได้ทำให้ติดเชื้อ HIV แต่อย่างใดค่ะอย่างไรก็ตาม การสูบบุหรี่นั้น ไม่ดีต่อสุขภาพ และทำให้เกิดโรคมากมาย หากเป็นไปได้ ก็ไม่ควรสูบบุหรี่ค่ะ